Document ID: /roh_data/filtered/Bilingualer_Corpus_interleaved-it-rm.jsonl.gz/1373

This is a text translated from Italian to Rumantsch Grischun.
Progressi nell'esecuzione del diritto in materia di stranieri e di asilo nel Cantone dei Grigioni

Da anni l'esecuzione del diritto in materia di asilo e la lunga durata delle procedure di asilo sono fonnte di grandi preoccupazioni per i Cantoni. Negli ultimi due anni il Cantone dei Grigioni ha intrapreso sforzi supplementari per lottare contro i reati e gli abusi commessi da richiedenti l'asilo, nonché per aumentare la sicurezza pubblica.

Assistenza e procedura riunite in un unico servizio

Allo scopo di aumentare l'efficienza, tra l'altro nel settore dei controlli delle persone, con effetto al 1° gennaio 2006 il Governo ha riunito il settore della procedura e quello dell'assistenza nell'Ufficio per questioni di polizia e di diritto civile dei Grigioni. L'unificazione permette di gestire l'intero settore dell'asilo con obiettivi unitari e con le stesse informazioni relative alle singole persone.

Nuovo concetto di collocamento e assistenza dipendente dalla procedura

Per prima cosa, l'Ufficio per questioni di polizia e di diritto civile dei Grigioni ha introdotto un nuovo sistema di collocamento. Esso prevede che durante la procedura di regola i richiedenti l'asilo vengano collocati in diversi centri collettivi con standard di assistenza differenti. Con l'ampia rinuncia al collocamento in appartamenti privati delle persone con obbligo di assistenza soggette al diritto in materia di asilo, è stato possibile ottenere un migliore controllo sul luogo di soggiorno e sul comportamento di tutti i richiedenti l'asilo.

Il nuovo concetto di collocamento prevede un collocamento e un'assistenza basati sullo stato della procedura d'asilo. Nel centro di prima accoglienza, all'inizio della procedura, i richiedenti vengono aiutati con un sostegno diversificato che li aiuti a essere autonomi nel corso della procedura d'asilo. Dopo la conclusione della procedura, la disponibilità individuale a lasciare la Svizzera deve essere promossa limitando le prestazioni all'aiuto d'urgenza garantito dalla Costituzione.

Utilizzo coerente di tutte le possibilità di rimpatrio

L'Ufficio per questioni di polizia e di diritto civile dei Grigioni promuove in primo luogo il rimpatrio volontario dei richiedenti l'asilo respinti. A questo scopo, per le persone disposte e interessate al rimpatrio sono a disposizione un'offerta completa di possibilità di rimpatrio e aiuti finanziari al ritorno. Se non fanno uso di questi aiuti e se non rispettano l'obbligo di lasciare la Svizzera, i richiedenti l'asilo respinti o le persone che soggiornano illegalmente in Svizzera possono venire ricondotte in modo coatto nel loro paese d'origine. Nel 2007, l'Ufficio per questioni di polizia e di diritto civile dei Grigioni ha dovuto procedere al rinvio forzato di 64 persone e ha dovuto consegnare 17 persone a Stati terzi sulla base di accordi di riammissione.

Regolamentazione del soggiorno per "casi di rigore"

Il Cantone dei Grigioni mira d'altro lato a disciplinare come casi di rigore i casi delle persone la cui procedura d'asilo si è conclusa con un'ammissione provvisoria e per le quali è praticamente impossibile attuare un rimpatrio. Possono beneficiare di questa regolamentazione soltanto le persone la cui identità è stata accertata senza ombra di dubbio, la cui fedina penale è pulita e che sono indipendenti dal punto di vista economico, risp. non beneficiano dell'assistenza sociale. L'Ufficio per questioni di polizia e di diritto civile dei Grigioni ha perciò avviato le procedure per le 234 persone che la Confederazione ha ammesso provvisoriamente e che vivono nei Grigioni da sette o più anni. A seguito della revisione della legge sull'asilo, dal 1° gennaio 2008 queste persone rientrano nella competenza assistenziale dei comuni. L'Ufficio per questioni di polizia e di diritto civile dei Grigioni chiederà all'Ufficio federale della migrazione il rilascio di un permesso di dimora annuale (permesso B) a 109 persone, per migliorare le loro possibilità di sussistenza economica. Esso ha inoltre avviato già lo scorso anno, in collaborazione con un gruppo di lavoro interdipartimentale, ulteriori misure per la promozione dell'integrazione di questo gruppo di persone.

Successo per le misure adottate

Nell'insieme, le misure adottate hanno condotto a un miglioramento della situazione nel settore dell'asilo nel Cantone dei Grigioni. Grazie all'esecuzione coerente, il numero di casi pendenti è calato notevolmente, passando da 95 a 33. A partire dal 1° gennaio 2008 queste persone rientrano nel regime d'urgenza e in futuro verranno collocate presso il centro di partenza di Valzeina. Quale ulteriore successo dell'esecuzione si è assistito a un forte calo del numero di delitti perpetrati da richiedenti l'asilo. I reati sono calati dell'85%, i delitti legati agli stupefacenti dell'82%. In questo modo l'Ufficio per questioni di polizia e di diritto civile dei Grigioni ha potuto ridurre notevolmente anche il numero di divieti di abbandonare o di accedere a un determinato territorio.

Il Cantone dei Grigioni continuerà anche in futuro con l'esecuzione coerente del diritto in materia di stranieri e di asilo. Ciò è anche nell'interesse delle persone realmente perseguitate e minacciate che cercano protezione in Svizzera e i cui diritti non vengono lesi dalle misure adottate.

Organo: Dipartimento di giustizia, sicurezza e sanita

Fonte: it Dipartimento di giustizia, sicurezza e sanita

Data: 28.02.2008

Progress tar l'execuziun dal dretg da persunas estras e dal dretg d'asil en il chantun Grischun

Dapi onns fan l'execuziun dal dretg d'asil sco er la lunga durada da las proceduras d'asil gronds quitads als chantuns. Per cumbatter delicts ed abus che vegnan commess da requirentas e da requirents d'asil sco er per augmentar la segirezza publica ha il chantun Grischun fatg sforzs supplementars ils dus ultims onns.

L'assistenza e la procedura èn vegnidas reunidas tar in post da servetsch

Per augmentar l'effizienza, tranter auter tar las controllas da persunas, ha la regenza reunì per il 1. da schaner 2006 il sectur da la procedura e da l'assistenza tar l'uffizi da fatgs da polizia e da dretg civil dal Grischun. Tras questa reuniun vegn manà l'entir sectur d'asil cun finamiras unitaras sco er cun las medemas infurmaziuns davart las singulas persunas.

Nov concept da collocaziun e d'assistenza ch'è collià cun la procedura

Sco emprim ha l'uffizi da fatgs da polizia e da dretg civil dal Grischun introducì in nov concept da collocaziun. Sco regla prevesa quel da collocar las requirentas ed ils requirents d'asil durant la procedura en differents centers collectivs cun standards d'assistenza graduads. Cun desister per gronda part da collocar persunas che han obligaziuns da sustegn e ch'èn suttamessas al dretg d'asil, en abitaziuns privatas, ha pudì vegnir cuntanschida ina meglra survista dal lieu da dimora e dal cumportament da tut las requirentas e da tut ils requirents d'asil.

Il nov concept da collocaziun prevesa da collocar e d'assister las requirentas ed ils requirents d'asil tenor il stadi da la procedura d'asil. En il center per l'emprima registraziun survegnan las requirentas ed ils requirents d'asil in sustegn multifar al cumenzament da la procedura, per ch'ellas e per ch'els sajan economicamain independents durant la procedura d'asil. Suenter che la procedura è finida, duai vegnir promovida la prontezza persunala da partir da la Svizra. Quai vegn fatg cun restrenscher las prestaziuns fin a l'agid d'urgenza che vegn garantì tras la constituziun.

Diever consequent da tut las pussaivladads da respediziun

L'uffizi da fatgs da polizia e da dretg civil dal Grischun promova en emprima lingia che las requirentas e ch'ils requirents d'asil refusads returnian voluntarmain en lur pajais d'origin. Per persunas che vulan returnar e per persunas ch'èn interessadas da returnar existan per quest intent ina purschida da return voluminusa sco er agids finanzials per il return. Sch'i na vegn betg fatg diever da quai e sche l'obligaziun da partir da la Svizra na vegn betg ademplida, pon las requirentas ed ils requirents d'asil refusads u persunas ch'èn illegalmain en Svizra vegnir spedids sfurzadamain en lur pajais d'origin. L'onn 2007 ha l'uffizi da fatgs da polizia e da dretg civil dal Grischun stuì expulsar sfurzadamain 64 persunas ed ha stuì surdar 17 persunas a terzs stadis sin basa da cunvegnas da readmissiun.

Regulaziun da dimora per "cas da direzza"

Da l'autra vart sa stenta il chantun Grischun da reglar sco "cas da direzza" quels cas, nua che la procedura d'asil è vegnida terminada cun in'admissiun provisorica e nua che la partenza da la Svizra na fiss strusch pli realisabla. D'ina tala regulaziun pon persunas profitar mo, sche lur identitad è dal tuttafatg enconuschenta, sch'ellas han ina reputaziun irreproschabla, sch'ellas èn economicamain independentas resp. sch'ellas na retschaivan betg agid social. L'uffizi da fatgs da polizia e da dretg civil dal Grischun ha perquai instradà proceduras per quellas 234 persunas che la confederaziun ha admess provisoricamain e che vivan dapi set onns u dapli en il Grischun. Pervia da la revisiun da la lescha d'asil èn questas persunas suttamessas dapi il 1. da schaner 2008 a la cumpetenza d'agid da las vischnancas. Per 109 persunas vegn l'uffizi da fatgs da polizia e da dretg civil dal Grischun a dumandar l'uffizi federal da migraziun, sch'el conceda ina permissiun da dimora per in onn (permissiun B), e quai per meglierar lur progress economic. En collavuraziun cun ina gruppa da lavur interdepartamentala ha l'uffizi plinavant instradà gia l'onn passà ulteriuras mesiras per promover l'integraziun da questa gruppa da persunas.

Success da las mesiras instradadas

Las mesiras instradadas han tut en tut schluccà las tensiuns en il sectur d'asil dal chantun Grischun. Grazia ad in'execuziun consequenta è sa reducì massivamain il dumber dals cas pendents en l'execuziun, e quai da 95 a 33 persunas. Dapi il 1. da schaner 2008 èn questas persunas suttamessas al nov urden da l'agid d'urgenza e vegnan collocadas en l'avegnir en il center d'expulsiun a Valzeina. Sco ulteriur success da l'execuziun è sa fatga valair ina ferma reducziun dals delicts che vegnan commess da requirentas e da requirents d'asil. Ils delicts penals èn sa reducids per 85%, ils delicts da narcotics per 82%. Uschia ha l'uffizi da fatgs da polizia e da dretg civil dal Grischun pudì reducir considerablamain er il dumber da las assegnaziuns d'in lieu da dimora e dals scumonds d'entrar en in tschert territori.

Er en l'avegnir vegn il chantun Grischun a cuntinuar cun l'execuziun consequenta dal dretg da persunas estras e dal dretg d'asil. Quai è er en l'interess dals umans che vegnan propi persequitads u ch'èn propi periclitads e che tschertgan protecziun en Svizra; lur dretgs na vegnan betg restrenschids tras las mesiras instradadas.

Gremi: departament da giustia, segirezza e sanadad

Funtauna: rg departament da giustia, segirezza e sanadad

Data: 28.02.2008